नई दिल्ली.
लालकृष्ण आडवाणी (आडवाणी ने क्यों दिया इस्तीफा, जानें वजह
) भाजपा को दो से 180 सीटों तक लेकर आए हैं। मगर उन्हें अपनी ही पार्टी के भीतर कई बार दांवपेंच में उलझना पड़ा। उन्हें कई बार अपनी बात मनवाने के लिए मनोवैज्ञानिक संघर्ष करने पर मजबूर होना पड़ा। इतना ही नहीं वे बेहद उग्र स्वभाव के भी माने जाते हैं। छोटी-छोटी बातों पर नाराज भी होते हैं। अटल से उनकी कई मौकों पर परदे के पीछे सियासी दांवपेंच भी चली। वे साइकोलॉजी व इमोशन के भंवर से कई बार जीतकर बाहर निकले, लेकिन इस बार मामला कुछ अलग है। लालकृष्ण आडवाणी
के रुठने का इतिहास पुराना है। वे कई बार अपनी बात मनवाने के लिए रुठने की राजनीति कर चुके हैं। आडवाणी ने कब-कब ऐसा किया, पढ़िए: (कौन हैं मोदी खेमा में और कौन आडवाणी के पक्ष में, जानिए किसने क्या कहा...
)
2002
तत्कालीन प्रधानमंत्री और अपने साथी नेता अटल बिहारी वाजपेयी पर दबाव बनाने के लिए आडवाणी ने खुद को राजकाज से अलग-थलग कर लिया। उन्होंने प्रधानमंत्री कार्यालय पर जबर्दस्त दबाव बनाया। आखिरकार अटल बिहारी वाजपेयी पर दबाव असर हुआ और आडवाणी उप प्रधानमंत्री बनने में कामयाब हो गए।
2005
पाकिस्तान दौरे पर गए आडवाणी ने जिन्ना को सेकुलर बताया। इस पर आरएसएस नाराज हो गया और आडवाणी को बीजेपी के राष्ट्रीय अध्यक्ष के पद से हटना पड़ा। आडवाणी रुठ गए। उसी साल सितंबर में चेन्नई में हुई पार्टी की राष्ट्रीय कार्यकारिणी की बैठक में आडवाणी ने आरएसएस पर निशाना साधते हुए आरोप लगाया था कि संघ बीजेपी के अंदरूनी मामलों में दखल दे रहा है। (संसदीय बोर्ड ने सर्वसम्मति से आडवाणी का इस्तीफा नामंजूर किया
)
2009
लोकसभा चुनाव में पार्टी को मिली हार के बाद आडवाणी को लोकसभा में नेता, विपक्ष के पद से हटना पड़ा और सुषमा स्वराज नेता, विपक्ष हो गईं। लेकिन आडवाणी ने पार्टी पर दबाव बनवाकर बीजेपी संसदीय दल के नेता का पद हथिया लिया।
2011
जन चेतना यात्रा पर जाने से पहले आडवाणी एक बार फिर रुठ गए थे। आरएसएस चाहता था कि आडवाणी अगले प्रधानमंत्री की रेस से खुद को अलग करें और युवाओं को मौका दें। लेकिन आडवाणी ने ऐसा नहीं किया और रुठ गए।
2013
आरएसएस भ्रष्टाचार के आरोपों से घिरे नितिन गडकरी को बीजेपी के राष्ट्रीय अध्यक्ष के तौर पर दूसरा कार्यकाल देना चाहता था। लेकिन आडवाणी फिर रुठे और अड़े। इस दबाव के चलते संघ को नितिन गडकरी की दावेदारी को पीछे लेना पड़ा।
awa_Deva hin_Deva hin_Deva hin_Deva unk unk hin_Deva unk hin_Deva unk unk hin_Deva unk hin_Deva unk hin_Deva